אילאן מאסק

אילאן ריוו מאסק (אדער עלאן מאסק, ענגליש: Elon Reeve Musk;  געבוירן 28סטן יוני 1971) איז אַ דרום אפריקאנער-געבוירענער קאַנאַדישער-אמעריקאנער אונטערנעמער, אינזשעניר און אינדוסטריעלע דעזיינער. מאסק איז דער גרינדער, גענעראַל פאַרוואַלטער (מנכ"ל; CEO), הויפּט טעכנאָלאָגיע אָפיציר (CTO) און הויפּט דיזיינער פון SpaceX, גענעראַל פאַרוואַלטער און פּראָדוקט אַרכיטעקט פון טעסלא, גרינדער פון The Boring Company און קאָ-גרינדער פון ניוראלינק און OpenAI. אין 2022 האט ער געחתמעט אַ אָפּמאַך צו אפקויפן די געזעלשאַפטליכע נעץ טוויטער. אין 2018 ער באקומען דעם טיטל פון יונגערמאַן פון די קעניגליכע געזעלשאפט (פון ענגלאנד), און איז געווען ראַנגירט 25 אויף דער ליסטע פון די שטערקסטע מענטשן אין דער וועלט לויט Forbes. אין יאנואר 2021 איז ער געווארן צום ערשטן מאל דער רייכסטער מענטש אין דער וועלט, מיט א פארמעגן געשאצט אויף ארום 200 ביליאן דאלאר. אין אפריל 2022 איז זיין פארמעגן געשאצט געווארן דורך פארבס אויף ארום 265 ביליאן דאלאר.

 ביאגראפיע 
אילאן מאסק איז געבוירן און אויפגעוואקסן אין פּרעטאָריאַ, דרום אפריקע, צו אַ קריסטלעך משפּחה פון אייראפעאישן אָפּשטאַם. זיין פאטער, עראָל מאסק, אויך אַ געבוירענער פון דרום אפריקע, איז אַן עלעקטראָמעכאַניק־אינזשעניר, פּילאָט, מאַטראָז, קאָנסולטאַנט און פאַרמעגנס דעוועלאָפּער. זיין מוטער, מאי מאסק, איז אַ קאַנאַדע -געבוירן דייאַטישאַן. מאסק האט אַ אינגערער ברודער, וואָס איז געווען זיין פרי געשעפט שותף, און אַ אינגערע שוועסטער וואָס לויפט די ווידעא סטרימינג פירמע Passionflix.

אין 1980 האבן זיינע עלטערן זיך גע׳גט. בערך צוויי יאָר נאָך זייער גט, זינט זיינע געשוויסטער האבן אויסדערוויילט צו לעבן מיט זייער מוטער, האט מאסק אויסדערוויילט צו לעבן מערסטנס מיט זיין פאטער אין דרום אפריקע אין די סובורבס פון פּרעטאָריאַ, אַ באַשלוס וואָס ער האט שפּעטער באַדויערט. מאסק האָט געשילדערט זיין פאטער ווי "אַ שרעקלעכער מענטש [...] כּמעט יעדע שלעכטע זאַך וואס מען קען נאר טראכטן - האט ער געטון."

אַלס קינד, איז מאסק געווען אַ ענטוזיאסטישער ליינער, און אין די עלטער פון 10 ער געווארן אינטערעסירט אין קאמפּיוטעריי. ער האָט זיך אויסגעלערנט פּראָגראַמירן און ביי 12 יאָר ער האָט פאַרקױפט אַ קאָמפּיוטער־שפּיל װאָס ער האָט געשאַפן מיטן נאָמען "בלאַסטאַר" צו דעם זשורנאַל "PC and Office Technology" פאַר ארום $500. מאסק האט באמערקט אז פון יסוד בוך סעריע פון אייזיק אזימאוו האט ער זיך געלערנט אז מען זאל "פרובירן אויסקלייבן אקציעס וועלכע קענען פארלענגערן ציוויליזאציע, מינימיזירן די שאנסן פון א פינצטערער תקופה און פארקירצן אזא עפאכע אויב עס פאסירט".

אלס קינד האט ער געלערנט אין א אידישן קינדערגארטן און שפעטער אין א פריוואטער עלעמענטארשול "וואטערקלאף" אין פרעטוריער. דערנאָך האָט ער געלערנט אין "ברייאנסטאָן" פּובליק שולע, און שפּעטער גראַדואירט פון Pretoria Boys High School. טראָץ זיין פאטער'ס פאַרלאַנג צו לערנען אין קאלעדזש אין פּרעטאָריאַ, איז מאסק געווען אנטשלאסן זיך צו אַריבערציען צו די פאַראייניגטע שטאַטן, גלויבנדיג אַז "אין אַמעריקע קען מען טון גרויסע זאכן, מער ווי אן אנדערע מדינה אין דער וועלט." מאסק האט געוואוסט אז עס וועט זיין גרינגער פאר אים צו דערגרייכן די פאראייניגטע שטאטן פון קאנאדע, דערפאר איז ער אריבער קיין קאנאדע קעגן זיין פאטער'ס ווילן אין יוני 1989, ווען ער איז געווען 17.

אין מאי 2021, האט מאסק ערשט געמאלדן, אויף א טעלעוויזיע פראגראם, אַז ער איז דיאַגנאָזירט מיט אַספּערגער־סינדראָם.

 לינקען 
 נייעס און אלעס ארום מר. עלאן מאסק אויף אייוועלט
קאַטעגאָריע:ביזנעסלייט
קאַטעגאָריע:לעבעדיגע מענטשן
קאַטעגאָריע:דרום אפריקע
קאַטעגאָריע:אמעריקאנער
קאַטעגאָריע:וועלט'ס רייכסטע מענטשן